Document ID: /roh_data/filtered/fineweb-2-filterrobots_roh.jsonl.gz/59328

L'iniziativa da la biodiversitad
La Svizra fa memia pauc per mantegnair nossa natira e cuntrada e garantir uschia nossas basas da viver. Quai na dastga betg cuntinuar uschia! Perquai han las organisaziuns per la protecziun da la natira e da l'ambient lantschà l'iniziativa da la biodiversitad.
L'iniziativa federala dal pievel «Per l'avegnir da nossa natira e da nossa cuntrada» (iniziativa da la biodiversitad):
- franchescha ina pli ferma protecziun da la biodiversitad en la Constituziun
- pretenda dapli surfatschas e dapli meds finanzials per la biodiversitad.
L'iniziativa è vegnida inoltrada ils 8 da settember 2020 cun passa 100'000 suttascripziuns valaivlas.
Actualmain discutescha il parlament davart l'iniziativa da la biodiversitad ed ina cuntraproposta indirecta. Il Cussegl federal aveva suttamess al parlament ina cuntraproposta che vegn sustegnida dal Cussegl naziunal. Er ils chantuns, las citads e las vischnancas èn s'exprimidas en favur da la cuntraproposta.
Per pussibilitar in agir svelt ed efficazi è l'uniun purtadra pronta da retrair l'iniziativa, sche la cuntraproposta vegn approvada. Ma il Cussegl dals chantuns refusa fin ussa da sustegnair quella. Sche quai resta uschia, vegn l'iniziativa da la biodiversitad suttamessa a la votaziun il 2024.
Comité d'iniziativa
- Evelyne Marendaz, Agraringenieurin
- Heribert Rausch, professer ordinari emerità per dretg public: "Cun buna raschun ha il Cussegl federal fixà il 2012 en sia Strategia Biodiversitad Svizra: 'La biodiversitad è ina basa indispensabla per la vita sin quest mund e damai er ina basa da viver centrala per l’uman.' Las autoritads contribueschan però anc adina bler dapli a la perdita da la biodiversitad che a ses mantegniment. Cun l’iniziativa dal pievel las obligain nus da curreger il curs, quai ch’è pli che nairas uras da far!"
Organisaziuns purtadras
Questas organisaziuns han lantschà l'iniziativa da la biodiversitad il mars 2019.
Organisaziuns che sustegnan l'iniziativa
Sche era Vus avais interess da sustegnair l'iniziativa, As annunziai per plaschair per e-mail ad <email-pii>.